Úradný vestník L 255 , 01/10/1994 S. 0104 - 0105

Fínske špeciálne vydanie: Kapitola 2 Zväzok 13 S. 0041

Švédske špeciálne vydanie: Kapitola 2 Zväzok 13 S. 0041



Nariadenie Komisie (ES) č. 2389/94 z 30. septembra 1994, ktorým sa mení a dopĺňa nariadenie (ES) č. 1431/94, ktorým sa stanovujú podrobné pravidlá uplatňovania dovozných opatrení v sektore hydinového mäsa ustanovených nariadením Rady (ES) č. 774/94 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 774/94 z 29. marca 1994, ktorým sa otvára a ustanovuje správa niektorých colných kvót spoločenstva pre vysoko kvalitné hovädzie mäso a pre bravčové mäso, hydinové mäso, pšenicu a strukovinovo-obilnú miešanku, otruby, hrubú otrubovú múku a ostatné rezíduá [1], najmä na jeho článok 7, so zreteľom na nariadenie Rady (EHS) č. 2777/75 z októbra 1975 o spoločnej organizácii trhu s hydinovým mäsom [2], naposledy zmenené a doplnené nariadením Komisie (EHS) č. 1574/93 [3], najmä na jeho článok 15; keďže nariadenie Komisie (ES) č. 1431/94 [4] ustanovuje podrobné pravidlá pre uplatňovanie systému dovozu v sektore hydinového mäsa ustanovenom nariadením Rady (ES) č. 774/94; keďže s cieľom zabrániť špekuláciám sa musia upraviť podmienky na získanie prístupu k systému; keďže na základe získaných skúseností sa musí obdobie, v ktorom sa majú podať žiadosti o úradné povolenie, posunúť o jeden mesiac tak, aby sa mohli využiť kvóty od začiatku každého obdobia namiesto od konca prvého mesiaca každého obdobia, ako je to v súčasnosti; keďže pôvod výrobkov dovezených podľa nariadenia (ES) č. 1431/94 musí byť známy; keďže tieto ustanovenia sa musia zaviesť čo najskôr, aj keď niektoré opatrenia sa nemôžu okamžite uplatňovať; keďže opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE Článok 1 Nariadenie (ES) č. 1431/94 sa týmto mení a dopĺňa takto: 1. Článok 3 písm. a) sa nahrádza takto: "a) Žiadatelia o dovozné povolenia musia byť fyzickými osobami alebo právnickými osobami, ktorí v čase predloženia žiadosti môžu kompetentným orgánom v členských štátoch vierohodne dokázať, že doviezli alebo vyviezli najmenej 25 ton (hmotnosť výrobku) výrobkov spadajúcich pod KN kód 0207, 160231 alebo 160239 počas dvoch kalendárnych rokov predchádzajúcich roku, v ktorom bola žiadosť o povolenie podaná. Maloobchodné prevádzky alebo reštaurácie predávajúce svoje výrobky konečným spotrebiteľom sa však z využívania výhod tohto systému vylučujú."; 2. prvý pododsek článku 4 ods. 1 sa nahrádza takto: "1. Žiadosti o povolenie možno podávať len počas prvých 10 dní mesiaca predchádzajúceho každé obdobie uvedené v článku 2."; 3. Príloha III k nariadeniu (ES) č. 1431/94 sa nahrádza prílohou k tomuto nariadeniu. Článok 2 Toto nariadenie nadobúda účinnosť 1. októbra 1994. Článok 1 ods. 2 sa však bude uplatňovať s účinnosťou od 1. marca 1995. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. septembra 1994 Za Komisiu René Steichen člen Komisie [1] Ú. v. ES L 91, 8.4.1994, s. 1. [2] Ú. v. ES L 282, 1.11.1975, s. 77. [3] Ú. v. ES L 152, 24.6.1993, s. 1. [4] Ú. v. ES L 156, 23.6.1994, s. 9. -------------------------------------------------- PRÍLOHA " PRÍLOHA III Uplatňovanie nariadenia (ES) č. 1431/94 +++++ TIFF +++++ " --------------------------------------------------